মুক্তমনা এই জাতি উদারতা, প্রশ্বস্ততায় বিশ্বাসী। স্বাধীনতার পর আওয়ামীলীগের বিপক্ষ দ্বিতীয় রাজনৈতিক শক্তি বিএনপি’র উত্থান হতে সময় লেগেছে মাত্র ৭ বছর ( বিতর্কিত, অগণতান্ত্রিক উপায়ে স্বাধীনতা বিরোধীদের নিয়ে জন্ম হলেও, জনসমর্থনের বিচারে আওয়ামীলীগএর সাথে ব্যবধান মাত্র ২-৩ শতাংশ )। যেখানে ভারতে কংগ্রেসের পর দ্বিতীয় শক্তি বিজেপি’র জন্ম হতে সময় লেগেছিল প্রায় ৪০ বছর। তার মানে দাঁড়ায় আপাত শ্রেয়তর বিকল্প পন্থার স্বীকৃতি দিতে এদেশের মানুষ কার্পণ্য করেনা। কিন্তু বারবার ভোট দিয়ে ঘুরেফিরে দুটি দলকে “ স্বৈরাচার ” সরকার প্রতিষ্ঠা করার সমর্থন দিতে দিতে ক্লান্ত নাগরিক আজ আর বিকল্প কোন ত্রাতা খুঁজে পাচ্ছেনা।